google/wiki40b huggingface dataset:
Ingvar den vidfarne

Ingvar den vidfarne var en svensk høvding som ledet et mislykket hærtog, det såkalte «Ingvarstoget», mot Svartehavets kyster i årene 1036–1042. Ingvar var antagelig fra Svitjod, kanskje også forbundet, til og med i slekt, med den svenske kongsætten. Ferden var kanskje også støttet av den svenske kongen, enten den daværende kongen Anund Jakob eller hans bror og etterfølger Emund den gamle. Ingvar den vidfarne fikk sin egen saga, den svenske fornaldersagaen Yngvars saga víðförla hvor det meste av kunnskapen om Ingvar finnes, men er også bevitnet av utallige runesteiner.

Slektsforhold

Tola var mor til Harald og Ingvar og gift med Eymund. Ingvars farmor kan ha vært søster av kong Olof Skötkonung og han kan ha nedstammet fra en betydelig ætt i områdene rundt Uppsala. Kan hende ønsket Ingvar å åpne nye handelsveger i øst foruten å vinne ære.

Ferden mot øst

Ingvar rustet et trettitalls skip og dro til kong Jaroslav I av Novgorod. Jaroslav var gift med Ingegjerd Olofsdatter som var søster av Anund Jakob. Av den grunn kan svenskekongen ha bidratt til hærtoget.
Jaroslav erobret den viktige byen Kiev i dagens Ukraina fra sin bror Svjatopolk i 1019. Erobringen ble gjort med støtte av væringene. I henhold til Ingvars saga var disse ledet av hans far Eymund. Senere fikk Jaroslav problemer med nomadisk stamme som ble kalt for pechenegene. Hæren ble noen stående noen år i Kiev og kjempet mot pechenegene før de med rundt 500 mann fortsatte i 1042 sørover mot Serkland, det vil si arabernes land. Ingvars hensikt var å følge kysten fra Svartehavet til han nådde floden Rioni. Ved å ro mot strømmen og siden dra skipene over de transkaukasiske fjellene og deretter sjøsette skipene på elven Kura skulle han etter noen uker nå Kaspihavet (Det kaspiske hav) og således komme til det rike sarasenernes land, kalifatet av Bagdad ved Kaspihavet.

Ettermæle

Ingvar den vidfarne mislyktes med sitt hærtog og etter hvert døde handelen østover ut, men da hadde den i løpet av 300 år brakt med seg rikelig med kostbarheter til Sverige, noe de rike oldtidsfunnene av gull, sølv og mynter, blant annet på Gotland, viser. Selv om Ingvars reise var en vikingferd med plyndring som mål, var det fredelige handelsferder også hvor bønder, fiskere og håndverkere utvekslet varer mellom øst og vest. I tiden mellom 900-tallet og 1100-tallet vokste de viktigste handelsbyene opp rundt Østersjøen.
Breviclypeus plagosus

Utseende

Nokså små (9-12 millimeter), avlange, langbeinte, svarte gullbasse, dekkvingene for det meste brunrøde hos hannen. Det er nokså stor forskjell mellom kjønnene, hunnen er betydelig bredere enn hannen og har svarte dekkvinger. For øvrig er dekkvingene brunrøde med en svart midtflekk i den bakre delen eller et par svarte flekker. Pronotums sider kan være lyse.

Levevis

Disse artene er livlige biller som flyr i solskinn. De besøker blomster for å ete pollen.

Utbredelse

Arten er bare kjent fra Sør-Afrika.
Blohm & Voss BV 141

Utvikling

I 1937 ga det tyske luftfartsminusterium (RLM) – en spesifikasjon for et enmotors fly med optimalt visuelt utsyn for pilotene. Den foretrukne leverandør ble Arado med Ar 198, men prototypen var mislykket. Vinneren ble derfor Focke-Wulf Fw 189 «Uhu» (Ugle) selv om dennes motor ikke samsvarte med kravet. Blohm & Voss (Hamburger Flugzeugbau) som ikke var invitert til å delta, fulgte opp med et privat forslag som var noe langt mer radikalt, det usymmetriske BV 141 etter forslag fra sjefsdesigneren, dr. Richard Vogt.

Konstuksjon

Førergondolen på styrbord side var bygget med pleksiglass-vinduer for mannskapet. Det lignet det som ble brukt på FW189 og hadde plass til pilot, observatør og skytter, mens skroget på høyre side var tatt fra BMW 132om  med stjernemotor og haleseksjon 
Under de første prøveflyvninger viste det seg at vektfordelingen ga flyet en tendens til å rulle, men dette ble rettet opp å justere vingenes løft som fikk ulik lengde.
Høyderoret var symmetrisk på første prototype, men på 141B det ble det usymmetrisk – høyre høyderor ble praktisk talt fjernet for å gi skytteren bedre synsfelt.

Operativ historie

Tre prototyper ble bygget for evaluering av en ordre på fem BV 141A., de ble bygget under personlig oppsyn av Ernst Udet, men luftfartsministeriet bestemte den 4. april 1940 at den var for svak, selv om det ble bemerket den ellers overskred ministeriets krav. En gruppe på 12 BV 141B ble bygget med de mer kraftige BMW 801 motorer, men det var for sent til å gjøre inntrykk og ministeriet hadde allerede besluttet å sette Fw 189 i produksjon. I mellomtiden var det et mer presserende behov for BMW 801 motorer til Fw 190 jagerfly og det reduserte sjansen for at BV 141B ble produsert i noe antall.
Vogt kom opp med flere andre asymmetrisk design, inkludert stempel-jet S. 194.01, men ingen av dem ble faktisk bygget.
Flere havarerte BV 141 ble funnet av de fremrykkende allierte styrker og sendt til England for undersøkelse. Ingen eksempler finnes i dag.
Fylkesvei 5000

Fylkesvei 5000 går mellom Hantikkehaugen og Notlandsvågen i Bømlo kommune. Veien er 3,8 km lang.
Før 1. januar 2010 hadde veien betegnelsen fylkesvei 13, og frem til 2019 hadde veien betegnelsen Fv15.
Truva Linux

Truva Linux er en tidligere Linuxdistribusjon fra Tyrkia som var basert på Slackware.
Truva Linux støttet plattformen i486. Distribusjonen støttet skrivebordsmiljøet KDE
Versjon 1.0 ble lansert 11. november 2006. Versjon 2.0.1 ble lansert 7. mars 2009.
André Dewavrin

Andre verdenskrig

Dewavrin tok studerte juss og tok ingeniørutdannelse. Fra 1938 foreleste han i fortifikasjon ved militærakademiet École spéciale militaire de Saint-Cyr.
I mai 1940 ble han sjef for ingeniørtroppene i det fransk ekspedisjonskorps som sendt til Norge for å motstå de tyske invasjonsstyrkene. Dewavrin kjempet i slaget om Narvik og utmerket seg der på en slik måte at han i statsråd 20. mars 1942 ble tildelt det norske Krigskorset.
Etter den allierte tilbaketrekningen fra Norge i juni 1940 ble Dewavrin evakuert til Bretagne, der han fulgte general Antoine Béthouart videre til Storbritannia. Dewavrin gikk med i Charles de Gaulles Frie franske styrker og fikk i oppdrag å etablere en etterretningstjeneste. Han tok da dekknavnet Passy (etter metrostasjonen i Paris) og ble kjent som oberst Passy. I samarbeid med det britiske Special Operations Executive organiserte Dewavrin et agentnettverk i det tyskkontrollerte Frankrike og organiserte sabotasje- og motstandsarbeid der. Han deltok selv i operasjoner til fiendtligkontrollert område.
I februar 1944 ble Dewavrin stabssjef for general Kœnig. Han deltok deretter i frigjøringen av Frankrike og utmerket seg særlig under kamphandlinger i Bretagne. Senere  fikk han oppdrag i USA, India, Kina og Indokina.

Etter krigen

Etter verdenskrigen ble Dewavrin sjef for fransk etterretning og kontraspionasje. Da de Gaulle i 1946 gikk av som regjeringssjef, gikk også Dewavrin av som sjef for etterretningstjenesten. Han ble av sin etterfølger anklaget for misbruk av økonomiske midler, i det som ble kjent som Passy-affæren.
Dewavrin gikk inn i næringslivet. Han utga flere erindringer om sin krigsinnsats. I filmen L'armée des ombres fra 1969 spilte han seg selv. Dewavrin vakte oppsikt da han i 1981 støttet François Mitterrands presidentkandidatur.

Utmerkelser

I tillegg til det norske Krigskorset, ble Dewavrin utnevnt til medlem av den franske Frigjøringsordenen, var innehaver av storkors av Æreslegionen, ble tildelt Croix de Guerre og den franske Motstandsmedaljen, samt de britiske utmerkelsene Distinguished Service Cross og Military Cross.
Kikki (album)

Kikki er et musikkalbum med Kikki Danielsson, utgitt i 1982.
Superga-basilikaen

Superga-basilikaen er et av den italienske storbyen Torinos kjæreste vartegn og monumenter. Arkitektonisk er den et eksempel på italiensk barokk, og er arkitekten  Filippo Juvarras mest kjente verk.
Basilikaen ligger på høyden Superga noen få kilometer øst for Torinos sentrum. Den kneiser på en kunstig terrasse i en høyde på 670 meter, og gir et vist utsyn over byen og mot Alpene. En  tannhjulbane fra forstaden Sasso letter adkomsten.
Under beleiringen av Torino besteg prinsene Viktor Amadeus II og Eugen av Savoia Superga den 2. september 1706 for å få overblikk over den militære situasjon. Etter den piemontesiske hærs seier bygde man i takknemlighet basilikaen og dediserte den til jomfru Maria. Oppdraget ble gitt til Filippo Juvarra og tok til den 10. juli 1717. Basilikaen ble innviet den 5. november 1731 under Carlo Emmanuele III.
I denne basilikaen har man siden begravet hertugene av Huset Savoia fra Viktor Amadeus II til Carlo Alberto, med unntak av én, Charles-Félix.
Resepsjonsforskning

Resepsjonforskning er forskning rundt tolkninger, dekodinger, lesninger, meningproduksjon, oppfatninger og forståelse publikum har av medietekster. Det er ulike typer kvantitative, empiriske publikumstudier som prøver å integrere samfunnsfag og humanistiske fag i perspektivet på resepsjon. 
Navnet resepsjonsforskning er henta fra resepsjonsteori eller resepsjonsestetikk, som er en tysk tradisjon innenfor litteraturstudier som har vært opptatt av hvilken rolle leseren spiller i leseprosessen. (Ingunn Hagen 1998) 
Det sentrale er at man finnet ut meningen publikum får av å tolke medietekster. 
Resepsjonsanalyse er inspirert av og delvis overlappende med publikumsforskning som tar utgangspunkt i cultural studies tradisjonen. Ofte er teorigrunnlaget det samme, men ikke alltid. Resepsjonsanalyse har i hovedsak konsentrert seg om studier av fjernsynsvaner. 
Resepsjonforskning er en forskningstradisjon som har fått økt oppslutning i Europa og Skandinavia de siste årene.
Resepsjonsforskning har mye til felles med kulturelle studier og oppsto i den samme tidsperioden. Den har også hentet mye fra bruksstudiene som mange av de tidlige resepsjonsforskerne også drev med. Resepsjonsforskningen konsentrerte seg hovedsakelig om fjernsynet som massemedium og hvilke meninger og opplevelser publikum får ved å se på. Resepsjonsanalyse brukte en kvalitativ tilnærming for å studere publikumsmedlemmer empirisk. Innen resepsjonsforskningen oppstår mening i interaksjonen mellom spesifikke publikum og konkrete program.

Kjennetegn ved resepsjonsforskning

Resepsjonstudier oppfatter publikum som aktive deltakere som velger ut hvilke medietekster de skal se. Fjernssnysprogram eller tekster blir oppfattet som mangetydige – de kan tolkes på flere måter. Hvor man ser programmet(kontekst) blir regnet for å være relevant for publikums tolkning.
Utvalget for menneskerettigheter

Utvalget for menneskerettigheter var et offentlig utvalg underlagt Utenriksdepartementet. Det ble etablert i 1980 for å være et «koordinerende og rådgivende organ om menneskerettighetsspørsmål» og et «kontaktforum for representanter fra Stortinget, forvaltningen og frivillige organisasjoner». Medlemmene ble oppnevnt av Utenriksdepartementet. Utvalget ble nedlagt i 1997.
Cowboy-Line

Cowboy-Line er det tredje albumet til countrygruppa Western Swingers. Albumet ble spilt inn i Busk Lydstudio i Det hvite hus i Porsgrunn i 1987.
Blue Moves

Sporliste

Alle sangene er skrevet av Bernie Taupin og Elton John unntatt hvor annet er notert.
Rovde

Rovde er en tidligere kommune i Møre og Romsdal fylke. I 1837 var Rovde del av Herøy formannskapsdistrikt.
1. januar 1905 ble Rovde skilt ut fra Sande som egen kommune med 610 innbyggere. Sande var allerede 1. januar 1867 skilt ut fra Herøy som egen kommune. 1. januar 1964 ble Rovde kommune (unntatt Rovdestranda), gårdene Brekke, Seljeset og Skoge i Gurskedalen i Herøy kommune og Sande kommune slått sammen til den nye Sande kommune. Den delen av Rovde som gikk inn i Sande hadde 562 innbyggere.
Fra samme dato ble Rovdestranda med 436 innbyggere slått sammen med Syvde og Vanylven kommuner til den nye Vanylven kommune.
Rovde kyrkje er fra 1872.

Natur og kultur

Rovdestranda ligger langs Rovdefjorden, som er innløpet for Storfjorden. Bygda er omgitt av fjorden på den ene sida og fjell på den andre, de høyeste toppene er Velsvikskåla og Skåratinden. Rovde mannskor har gitt ut flere CD-er.
Ola Olstad

Familie

Han var sønn av gårdbruker Kristoffer Olstad og Lisbeth Halvorsen. I 1922 giftet han seg med Sigrid Furulund (1896–1969) som også kom fra en gård.
Lychnuchoides

Utseende

Middelsstore (vingespenn ca. 45 millimeter), brunlige smygere. Forvingen har et lyst tverrbånd. Bakvingens forkant er vinklet framskutt i midten.

Levevis

Larvene lever på gress.

Utbredelse

Slekten er utbredt i Mellom- og Sør-Amerika, fra Costa Rica i nord til det sørlige Brasil i sør.
Kull

Kull i verden

Verdens årlige kullforbruk er om lag 6,8 milliarder tonn (2010). Kull er verdens viktigste energibærer for kraftproduksjon, 41 prosent av all elektrisk kraft i verden produseres i kullkraftverk. Kull er også den fossile energibærer som øker mest, hovedsakelig grunnet den økonomiske veksten i Asia. For øvrig er kull en viktig innsatsfaktor i produksjon av jern og stål, der kullet benyttes som reduksjonsmiddel i masovner, enten direkte eller foredlet til koks. Om lag ti prosent av verdens kullproduksjon benyttes i jern- og stålindustrien. Kull benyttes også til en rekke formål i kjemisk og farmasøytisk industri.
Kull er det mest karbonintensive av de fossile energibærerne, og bruk av kull er også en av de største kildene til menneskeskapte klimagassutslipp. Utslippene avhenger mye av kullkvaliteten, men grovt regnet vil forbrenning av ett tonn kull gi 2,5 – 3,5 tonn CO2.
Av de fossile energiressursene er det av kull det er påvist størst reserver. Med dagens prisnivå er de kommersielt utvinnbare reservene anslått til 900 milliarder tonn, som med dagens forbruk vil vare i omtrent 150 år. 
Kullprisene har hatt en betydelig vekst de siste årene. Ved tusenårsskiftet lå prisene i området 30-50 US dollar pr tonn, men økte til over 200 dollar i 2008. Under finanskrisen i 2008-2009 falt kullprisene til 50-60 dollar, for deretter å stige igjen. Vinteren 2011 ligger kullprisen i området 115 – 125 dollar. Det er betydelig usikkerhet om kullprisenes utvikling på sikt. For Europa spås et forsyningsunderskudd de nærmeste årene, da importen (ca. 150 mill. tonn pr år) vil måtte konkurrere med etterspørsel fra stillehavsmarkedet.
Med stigende priser vil tilgjengelige reserver måtte beregnes på nytt. Anslagene er omstridte og varierer betydelig, men fra flere hold hevdes det at kullproduksjonen vil nå sitt klimaks i løpet av få tiår  . De største drivverdige forekomstene av kull finnes i USA, samt i tidligere Sovjetunionen. Andre land med store kullreserver er Kina, Australia, India, Tyskland og Sør-Afrika. I Nordsjøen er det påvist kullforekomster på anslagsvis 3000 milliarder tonn. Disse er foreløpig ikke økonomisk utvinnbare.
Kull skiller seg fra olje og gass ved at en relativt liten del av verdensproduksjonen handles over landegrensene. Om lag 85% av kullet som utvinnes blir brukt i produksjonslandet. Australia er i dag største kulleksportør, mens Japan er en betydelig importør av kull.
Tokagjelet

Tokagjelet er en veiparsell i Kvam. Veien gjennom Tokagjelet ble stukket ut rundt 1890, påbegynt i 1903 og åpnet i 1907. Store partier er bygget med håndkraft mens arbeiderne hang i tau i den glatte fjellsiden. Dette ble gjort fordi veien mangler naturlig fundament.
Ny vei med fire tunneler ble bygget mellom 1953 til 1956. Dette er tunnelene Snauhaugen på 349 meter, Hansagjel på 697 meter, Tokagjel på 408 meter og Fossagjel på 365 meter.
Det som er igjen av den gamle veien utenfor tunnelene ble i 2002 foreslått vernet i Nasjonal verneplan for veger, bruer og vegrelaterte kulturminner og vedlikeholdt som gang- og sykkelvei.
Den 21. desember 2009 fredet Riksantikvaren Tokagjelet sammen med 39 andre veier omtalt i Nasjonal verneplan for veger, bruer og vegrelaterte kulturminner.
Lepsøy gravplass

Lepsøy gravplass er en gravlund på Lepsøya i Haram kommune i Møre og Romsdal. Den ble anlagt som hjelpekirkegård i 1926 og utvidet i 1968.
Trivago

Historie

trivago GmbH ble startet I 2004 og lansert i 2005 av tre gründere I Düsseldorf, Tyskland: Peter Vinnemeier, Malte Siewert og Rolf Schrömgens.
I 2007, lanserte websiden plattformer for Spania, Frankrike og Storbritannia. Året etter var plattformene for Polen og Sverige oppe. Samme året investerte det britiske selskapet HOWZAT media  1,14 millioner dollar i trivago, I 2009 ble de første ikke-europeiske plattformene lansert i USA, Kina, Japan, Brasil og Mexico.
Chiredzi

Chiradzi er en by i provinsen Masvingo i Zimbabwe. Chiradzi har 30.448 innbyggere og er et turiststed på 439 meters høyde over havet, med flystripe og luksuriøst hotellutbud. I nærheten er Gonarezhou-nasjonalparken, Hippo Valley og Buffalo Range.
Chiradzi er endestasjon på sidelinjen National Railways of Zimbabwe fra Mbizi. Det er endel sukkerrørgårdsbruk i området.
Mahmoud Darwish

Bakgrunn

Da han var sju år gammel måtte han og familien flykte til Libanon under massefordrivelsen av palestinerne som fulgte av opprettingen av staten Israel. Landsbyen ble utslettet fra kartet. Familien var først flyktninger i Jezzine og så i Damour. Et år senere var han en av de få av flyktningene som klarte å snike seg fra Libanon og inn igjen i landet som nå var blitt Israel.
Familien kom til området rundt Akko og slo seg ned i Deir al-Asad. Darwish fikk høyere skolegang i Kafr Yasif, to kilometer nord for Jadeidi. Han flyttet senere til Haifa.

Dikter, politiker

Han skrev sin første diktsamling i 1960-årene (den 21. ble publisert i 2008), over tyve diktsamlinger, syv romaner og var redaktør av en lang rekke aviser og tidsskrifter. Han var verdenskjent for sine dikt, som handler om å være statsløs og å ha mistet sitt fedreland.
Mahmoud Darwish satte ord på palestinernes kamp for uavhengighet og erfaring med okkupasjon, eksil samt kamp. Han mottok et stort antall internasjonale priser og er oversatt til 22 språk. 
I 1960-årene meldte Darwish seg inn i det israelske kommunistparti, Rakah, men han er bedre kjent for sitt arbeid i PLO, hvor han i en overgang fungerte som medlem av sentralkomiteen sammen med Yasir Arafat.
I 1988 forfattet Darwish den palestinske uavhengighetserklæringen som ble opplest av Yasir Arafat, da han utropte etableringen av den Palestinske staten. Erklæringen var symbolsk uten konkret betydning.
I 1993 brøt Darwish ut av PLO i protest mot Oslo-avtalen.
I 2007 leste han et dikt, hvor han fordømte rivaliseringen som foregår mellom Al-Fatah og Hamas. Darwish kalte det «et offentlig forsøk på selvmord på gaten».
Gytje

Gytje eller gyttje er et finkornet sediment med høyt organisk innhold. Sedimentet blir avsatt i innsjøer og rolige havbukter. Materialet har som regel passert tarmkanalen hos lavere organismer som lever i vannet eller bunnslammet. Våt gytje er gulgrå, grønngrå eller stundom brun, og ofte illeluktende med nesten geléaktig konsistens. Når gytje tørker danner den ofte fast sammenhengende, nesten hornaktige lag med mørkegrå eller mørkebrun farge.
Avhengig av oppblanding med andre materialer kan gytje fremstå som leiraktig gytje, siltgytje, kalkgytje, med mer. Konsistensen er klebefri og elastisk (forskjell fra dy). Om oksygenfri forhold råder i lengre tid mens gytjen avsettes kan sulfidgytje dannes, en svart sterkt illeluktende jordart.
Når gytjen tørkes blir fargen blekere, og det dannes harde, lette klumper.
Gytje inneholder svovel og er ofte rik på kalsiumkarbonat, de organiske bestanddelene utgjør 5–35 %.
Verdenscupen i svømming 2009

Verdenscupen i svømming 2009 var fem svømmestevner, avholdt i oktober og november 2009 på  kortbane (25 m).
Vitolo

Landslaget

31. mars 2015 fikk han sin første landskamp for Spania mot Nederland.
Bjølseth Caravan

Bjølseth Caravan, var en norsk campingvognprodusent, på Jømna i Hedmark. Fabrikken ble opprettet i 1954 av Edvin Bjølseth og stengte på grunn av konkurs i 2006. Varemerket «Bjølseth Caravan» eies nå av det svenske campingvognmerket Kabe. 
Bjølseth Caravan var Norges siste campingvognprodusent. De produserte i tiden fra 1954 til 2006 ca 16 000 campingvogner på det norske markedet. I sin tid ble det eksportert et mindre antall vogner til Sverige og et mindre antall vogner til Saudi Arabia på spesialoppdrag. Selskapet produserte noen få bobiler på 1980- og 1990-tallet.
Deler av virksomheten lever videre i firmaet «Jømna Caravanverksted og deler AS» som drives av tidligere ansatte i Bjølseth Caravan. De holder til i den tidligere serviceavdelingen for Bjølseth Caravan AS.

Historie

Edvin Bjølseth overtok lokalene på Jømna etter sine foreldre på tidlig 1930 tallet. De drev tidligere et møbelsnekkeri her, men senere skulle det bli en arena for caravan i norsk historie som startet i 1954. Ideen om å bygge campingvogner fikk han fra to kamerater som hadde vært på ferie i Europa der de så disse doningene etter veiene. De spurte Edvin om han kunne produsere en slik til dem, svaret var ja. I tillegg bygde han også sin egen vogn og det første året ble det produsert to stykk. Populariteten ble fort stor og oppdragene lot ikke vente på seg, bestillingene økte med de første årene. På denne tiden het campingvognmerket "Hytta".
Samtidige Bjølseth-campingvogner siden 1979 er lett gjenkjennelig ved å ha den typiske «Bjølseth-stripen» som kjennetegn. Historien bak stripen kom fra Østerrike, da Odd Egil Engebretsen som bedriftsleder ferierte der med sin campingvogn. Han hadde for moros skyld spraylakkerte sin vogn og opplevd god respons på dette etter hjemkomsten. Dermed ble samtidige campingvogner utstyrt med stripen på midtlinjen, først i brunfarge, deretter i flere farger og fargekombinasjoner. Dermed er det mulig å identifisere en campingvogn fra Bjørseth Caravan ved å observere det karakteriske kjennetegnet.
Johan Kjølstad

FIS Marathon Cup / FIS Worldloppet Cup

FIS Marathon Cup (fra 2015 FIS Worldloppet Cup) er en serie langløp, i regi av Det internasjonale skiforbundet (FIS).
Furuglansvikler

Utseende

En middelsstor (vingespenn 12-15 millimeter), sjokoladebrun vikler. Forvingen har en kommaformet, hvit flekk med brun midtstripe ved bakkanten, en buet, sølvfarget tverrstripe utenfor denne, og noen hvite flekker langs fram- og ytterkantene. Bakvingen er brun, ubetydelig lysere enn forvingens grunnfarge.

Levevis

Larven utvikler seg på barken av furu (Pinus sylvestris).

Utbredelse

Arten finnes bare i Europa, i et nokså smalt belte fra Italia i sør til Fennoskandia i nord, utenom dette beltet er den bare funnet i Storbritannia.
I Norge er den utbredt på det sørlige Østlandet, men det er også funn fra Sør-Trøndelag og det nordlige Nordland.
Tora Bora

Tora Bora (pashto: توره بوره – «svart støv»), lokalt kjent som Spīn Ghar, er et hulekompleks i Safed Koh-fjellene i det østlige Afghanistan, i Pachir Wa Agam-distriktet i Nangarhar-provinsen, rundt 50 km vest for Khyberpasset og 10 km nord for grensa til Pakistans føderalt administrerte stammeområder. 
Under invasjonen av Afghanistan i 2001 var dette en av festningene til Taliban og dets arabiske al-Qaida-allierte. Det var det antatte skjulestedet til Al Qaeda-lederen Osama bin Laden, og var åstedet for Slaget om Tora Bora i desember 2001.
Lenangsøyra

Lenangsøyra er ei bygd i Lyngen kommune i Troms. Den ligger på vestsida av Sørlenangen. På motsatt side av fjorden ligger nabobygda Sør-Lenangen.
Bygda har veiforbindelse via Fv313 til Jægervatn. Avstanden til kommunesenteret på Lyngseidet er 42 kilometer, og til Tromsø 75 km via Ullsfjordferga.
Millennium Falcon

Millennium Falcon er et fiktivt romskip i Star Wars-filmene, styrt av smugleren Han Solo og hans wookiee styrmann Chewbacca. Skipet er med i alle de tre originale filmene, Star Wars Episode IV: Et nytt håp, Star Wars Episode V: Imperiet slår tilbake og Star Wars Episode VI: Jediridderen vender tilbake. I tillegg har den en kort gjesteopptreden i Star Wars Episode III: Sithene tar hevn.
I Et nytt håp skryter Han Solo av at skipet kan gjøre unna et Kessel Run (en kjent smuglerrute) på mindre enn tolv parsec, fordi han kan navigere så nære sorte hull at avstanden blir kortere.